গৌরনদীতে শ্রমিকলীগ-ছাত্রলীগ সংঘর্ষ : আহত-৩ | daily nayadiganta
গৌরনদীতে শ্রমিকলীগ-ছাত্রলীগ সংঘর্ষ : আহত-৩
গৌরনদী (বরিশাল) সংবাদদাতা ১৮ মে ২০১৭,বৃহস্পতিবার, ১৭:৩৭ প্রিন্ট
বরিশালের গৌরনদী উপজেলা সদরে বুধবার শ্রমিকলীগ ও ছাত্রলীগের দুই দল কর্মীর মধ্যে সংঘর্ষের ঘটনা ঘটেছে। এতে তিনজন আহত হয়। গুরুতরভাবে দুই জনকে উপজেলা স্বাস্থ্য কমপ্লেক্সে ভর্তি করা হয়েছে। এ ঘটনায় আজ বৃহস্পতিবার গৌরনদী মডেল থানায় একটি মামলা দায়ের করা হয়েছে।
স্থানীয় লোকজন ও পুলিশ জানান, দূরপাল্লার বাস সুগন্ধা মালিক কর্তৃপক্ষ স্থানীয় কাউন্টার পরিচালনার জন্য দায়িত্ব দেন শ্রমিকলীগ কর্মি রুহুল আমিন হাওলাদার (৪০) ও ছাত্রলীগ কর্মী বেলাল মিয়াকে (২৫)। দীর্ঘ দিন ওই কাউন্টারের আয় রোজগার বেলাল মিয়াকে না দিয়ে রুহুল আমিন একাই ভোগ করেন। এ নিয়ে গত বুধবার রুহুল ও বেলাল মিয়া মধ্যে কাটাাকাটির এক পর্যায়ে সংঘর্ষ শুরু হলে শ্রমিকলীগ কর্মী রুহুল আমিন ছাত্রলীগ কর্মী বেলাল মিয়া ও মামুন মিয়া আহত হয়। গুরুতরভাবে আহত দুইজনকে উপজেলা স্বাস্থ্য কমপ্লেক্সে ভর্তি করা হয়েছে।
রুহুল আমিন অভিযোগ করে, ৫/৬ দিন আগে সরকারি গৌরনদী কলেজ ছাত্রলীগ কর্মী বেলাল মিয়া ও মামুন মিয়া তার কাছে চাঁদা দাবি করেন। চাঁদা না দেওয়ায় তাকে দেখে নেওয়ার হুমকি দিয়ে চলে যায়। গত বুধবার বেলাল মিয়া ৫/৬ জন সহযোগী নিয়ে বাসস্ট্যান্ড কাউন্টারে পৌঁছে তার কাছে চাঁদা দাবি করেন। চাঁদা দিতে অস্বীকৃতি জানালে অতর্কিতভাবে তার উপর হামলা চালিয়ে পিটিয়ে ও কুপিয়ে জখম করে নগত ১৩ হাজার ২শত টাকা ও একটি মোবাইল ফোন ছিনিয়ে নেন। এ সময় তাকে রক্ষায় তার কাউন্টারের দুই কর্মী এগিয়ে এলে তাদেরকেও পিটিয়ে আহত করেছে।
এ অভিযোগ অস্বীকার করে সরকারি গৌরনদী কলেজ ছাত্রলীগ কর্মী বেলাল মিয়া বলেন, তিনি ওই কাউন্টার অংশীদারিত্বের ভিত্তিতে পরিচালনা করে আসছেন। লভ্যাংশ সমহারে বণ্টন করে নেওয়ার কথা কিন্তু গত কয়েক মাস যাবত রুহুল আমিন তাকে লভ্যাংশ না দিয়ে একাই ভোগ করেন। আমি আমার অংশ চাইতে গেলে রুহুল আমিন সন্ত্রাসী নিয়ে আমাদের উপর হামলা চালায়।
গৌরনদী মডেল থানার পরিদর্শক মো: আফজাল হোসেন জানান, এ ঘটনায় রুহুল আমিন বাদি হয়ে আজ বৃহস্পতিবার চারজনকে আসামি করে মডেল থানায় একটি মামলা দায়ের করেছে। অপরপক্ষ কোনো মামলা দায়ের করেনি। তদন্ত সাপেক্ষে ব্যবস্থা গ্রহণ করা হবে। এ বিভাগের আরো কিছু সংবাদ
স্ত্রীর পরকীয়ায় স্বামীর আত্মহত্যা তালতলীতে গতির প্রতিযোগিতায় নিহত ১,... বাংলাদেশ বিশ্বের কাছে উন্নয়নের রোল... বৃদ্ধের কাঁধে আয়েশি প্রধান শিক্ষক! ইলিশের কেজি দুই হাজার টাকা! মঠবাড়িয়ায় চায়ের দোকানে ঢুকে পড়লো... অফিসের সভায় বসে মোবাইল ফোনে... পিরোজপুরে প্রধানমন্ত্রী বরাবর বেসরকারি প্রাথমিক... ঝালকাঠিতে ডায়রিয়ার প্রকোপ, স্যালাইন সঙ্কট বরিশালে মুক্তিপণের দাবিতে অপহৃত কলেজ... সর্বশেষ
অন্যান্য সংবাদ স্ত্রীর পরকীয়ায় স্বামীর আত্মহত্যা
তালতলীতে গতির প্রতিযোগিতায় নিহত ১, আহত ৩
বাংলাদেশ বিশ্বের কাছে উন্নয়নের রোল মডেল হিসেবে পরিচিতি পেয়েছে : আমু
বৃদ্ধের কাঁধে আয়েশি প্রধান শিক্ষক!
ইলিশের কেজি দুই হাজার টাকা!
মঠবাড়িয়ায় চায়ের দোকানে ঢুকে পড়লো গাড়ি : নিহত ১
অফিসের সভায় বসে মোবাইল ফোনে সিনেমা উপভোগ! পিরোজপুরে প্রধানমন্ত্রী বরাবর বেসরকারি প্রাথমিক শিক্ষকদের স্মারকলিপি পেশ
ঝালকাঠিতে ডায়রিয়ার প্রকোপ, স্যালাইন সঙ্কট
বরিশালে মুক্তিপণের দাবিতে অপহৃত কলেজ ছাত্র উদ্ধার